ปกติประจำเดือนมาตรงตลอด เดือนนี้ประจำเดือนไม่มา 5 วันไปตรวจเลือดไม่ท้อง ไม่ได้เครียดหรือผิดปกติอะไรเลย สงสัยค่ะว่าทำไมเมนไม่มา หรือ อาการแบบนี้ มีโอกาสเป็นการท้องนอกมดลูกมั้ยค่ะ
สวัสดีค่ะ ประจำเดือนไม่มา โดยไม่ได้ตั้งครรภ์อาจมีสาเหตุอื่นๆเช่น-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการท้องนอกมดลูก จะยังตรวจเจอว่าตั้งครรภ์ได้เหมือนการท้องปกติค่ะการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง